### NN 16/2019 (15.2.2019.), Rješenje o određivanju područja stalnog graničnog prijelaza za međunarodni promet putnika i roba u cestovnom prometu Razvor

POLICIJSKA UPRAVA KRAPINSKO-ZAGORSKA

330

Na temelju članka 12. Zakona o nadzoru državne granice (»Narodne novine« broj 83/13 i 27/16), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04), Policijska uprava krapinsko-zagorska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU RAZVOR

Članak 1.

Područje stalnog graničnog prijelaza za međunarodni promet putnika i roba u cestovnom prometu Razvor, smješteno je na Državnoj cesti broj 205, i obuhvaća prostor s lijeve i desne strane ceste, od mosta na rijeci Sutli do 352 metra u Republiku Hrvatsku, širine 34,5 metra, s pripadajućim zelenim površinama.

Članak 2.

Ukupna površina stalnog graničnog prijelaza za međunarodni promet putnika i roba u cestovnom prometu Razvor iznosi 12.144 m2.

Članak 3.

Područje stalnog graničnog prijelaza za međunarodni promet putnika i roba u cestovnom prometu Razvor obuhvaća katastarske čestice brojeva: 1387. i 1388/40., k.o. Razvor, na kojem području se nalazi čvrsti objekt površine 200 m2 u kojem se nalaze prostorije policije, 5 kontrolnih kućica za obavljanje granične kontrole s pripadajućim elektrificiranim rampama, jarbol sa zastavom Republike Hrvatske, jarbol sa zastavom Europske unije, javna telefonska govornica, kao i nadstrešnica ukupne površine 348 m2.

S lijeve strane centralnog objekta gledano u pravcu Republike Slovenijom nalaze se 2 ulazne prometne trake namijenjene teretnom prometu s elektrificiranim rampama, mosna vaga s kontrolnom kućicom i parkiralište robnog terminala. S desne strane centralnog objekta gledano u pravcu Republike Slovenije nalaze se 2 ulazne prometne trake za odvijanje putničkog prometa s elektrificiranim rampama, 2 kontrolne kućice od kojih 1 kontrolna kućica za obavljanje poslova granične kontrole, 2 izlazne prometne trake s elektrificiranim rampama, 2 kontrolne kućice od kojih 1 kontrolna kućica za obavljanje poslova granične kontrole, kao i 1 izlazna prometna traka namijenjena za odvijanje teretnog prometa s elektrificiranom rampom, te 6 parkirnih mjesta za osobne automobile.

Članak 4.

Na temelju članka 2. stavak 4. Zakona o potvrđivanju Sporazuma između Vlade Republike Hrvatske i Vlade Republike Slovenije o jednostavnijem obavljanju granične kontrole u cestovnom i željezničkom prometu (»Narodne novine – Međunarodni ugovori« broj 2/04 od 17. 3. 2004.), sukladno Dogovoru Vlade Republike Hrvatske i Vlade Republike Slovenije o uvođenju zajedničkih službenih mjesta za obavljanje granične kontrole, od 12. 6. 2013. godine i sukladno dogovoru o dopuni Dogovora između Vlade Republike Hrvatske i Vlade Republike Slovenije o uvođenju zajedničkih službenih mjesta za obavljanje granične kontrole, od 23. 1. 2015. godine, hrvatska granična policija od 30. 4. 2015. godine obavlja graničnu kontrolu na slovenskom državnom području, zajedničkom službenom mjestu za obavljanje granične kontrole, graničnom prijelazu Razvor – Bistrica ob Sotli.

Udaljenost od granične crte (državne granice) do mjesta obavljanja granične kontrole na slovenskoj strani iznosi 75 metara.

Članak 5.

Stupanjem na snagu ovog Rješenja prestaje važiti Pravilnik o određivanju područja stalnoga međunarodnog cestovnog graničnog prijelaza II. kategorije Razvor (»Narodne novine« broj 35/03).

Članak 6.

Ovo Rješenje stupa na snagu osmoga dana od dana objave u »Narodnim novinama«.

Broj: 511-17-13/1-464/10-2019.

Zabok, 28. siječnja 2019.

Načelnik
 Darko Car, v. r.